પોલીસ સૂત્રોમાંથી મળતી વિગત મુજબ ઘોઘા તાલુકાના કરેડા ગામે રહેતાં ભુપતભાઈ ઝવેરભાઈ દીહોરા (ઉ. વ. ૩ર)એ એવી ફરિયાદ ઘોઘા પોલીસ સ્ટેશનમાં નોંધાવી હતી કે, ગઈકાલે મોડીરાત્રિના સુમારે ફરિયાદીના મિત્ર જીતેશભાઈ પરશુરામ દુધરેજીયાને ગામમાં જ રહેતાં બે સગાભાઈ રમેશ ભીમાભાઈ દીહોરા તથા કાનજી ભીમાભાઈ દીહોરા લાકડાના ધોકા, લોખંડના પાઈપ વડે મારતાં હોઈ ફરિયાદી વચ્ચે પડી છોડાવી મારવાની ના પાડતાં તેનાથી ઉશ્કેરાઈ જઈ, ગાળો આપી બન્ને શખસે લોખંડનો પાઈપ, લાકડાના ધોકા વડે હુમલો કરી ફરિયાદી ભુપતભાઈ તથા તેમના પત્ની વસંતબેન અને સાહેદ જીતેશભાઈને ગંભીર ઈજા પહોંચાડી, જાનથી મારી નાખવાની ધમકી આપી આરોપી ફરાર થઈ ગયા હતા.